Νάταλι Γουντ

Η Νάταλι Γουντ (αγγλ. Natalie Wood), (20 Ιουλίου 1938 - 29 Νοεμβρίου 1981) ήταν Αμερικανίδα ηθοποιός του κινηματογράφου και της τηλεόρασης.

 Νεανικά χρόνια
Γεννήθηκε στο Σαν Φρανσίσκο στις 20 Ιουλίου 1938, από Ρώσους γονείς. Το πραγματικό της όνομα ήταν Ναταλία Ζαχαρένκο. Ο πατέρας ήταν επιπλοποιός, και η μητέρα της προερχόταν από ευκατάστατη οικογένεια της τσαρικής Ρωσίας. Μετά την Οκτωβριανή Επανάσταση, κατέφυγαν στον Καναδά και στη συνέχεια εγκαταστάθηκαν στις ΗΠΑ.Νάταλι Γουντ sansimera.gr

 Καριέρα 
Η ηθοποιός ξεκίνησε καριέρα της στον κινηματογράφο κατά την παιδική της ηλικία, συνεχίζοντάς την με επιτυχία μετά την ενηλικίωσή της, αφού πριν κλείσει τα 25 της χρόνια είχε ήδη τρεις υποψηφιότητες για Όσκαρ. Το ντεμπούτο της στον κινηματογράφο έγινε το 1943 στην ταινία Κρεμάστε τους (The Moon Is Down) και το 1947, στα εννιά της χρόνια, ερμήνευσε το ρόλο της κόρης της Μορίν Ο'Χάρα στην χριστουγεννιάτικη ταινία Το θαύμα της 34ης οδού (Miracle on 34th Street) και το ρόλο της κόρης της Τζιν Τίρνεϊ στην ταινία Ψυχές στην ομίχλη (The Ghost and Mrs. Muir). Κατά την εφηβεία της, σε ηλικία 17 ετών, η ερμηνεία της στην ταινία Επαναστάτης χωρίς αιτία (Rebel Without a Cause, 1955) της χάρισε υποψηφιότητα για Όσκαρ Β' Γυναικείου Ρόλου. Πρωταγωνίστησε στις ταινίες μιούζικαλ: Γουέστ σάιντ στόρι (West Side Story, 1960) και Γυμνή κάθε βράδυ (Gypsy, 1962) και έλαβε υποψηφιότητα για Όσκαρ Α' Γυναικείου Ρόλου για την ερμηνεία της στις ταινίες: Πυρετός στο αίμα (Splendor in the Grass, 1961) και Αγάπησα έναν ξένο (Love with the Proper Stranger, 1965). Είναι επίσης γνωστή για τις ταινίες της Η αιχμάλωτος της ερήμου (The Searchers, 1956), Έρωτες που σβήνουν την αυγή (Inside Daisy Clover, 1965), Αγάπη για τον έρωτα (This Property is Condemned, 1966) και Μπομπ και Κάρολ και Τεντ και Αλίκη (Bob & Carol & Ted & Alice, 1969).

 Προσωπική ζωή 
Η Γουντ κατά τη δεκαετία του 1970 περιόρισε τις κινηματογραφικές της εμφανίσεις, απέκτησε μια κόρη, τη Νατάσα Γκρέγκσον Βάγκνερ, από τον δεύτερό της σύζυγο, Ρίτσαρντ Γκρέγκσον και μετά το διαζύγιό τους το 1972 ξαναπαντρεύτηκε τον πρώτο της σύζυγο Ρόμπερτ Βάγκνερ, με τον οποίο υπήρξε παντρεμένη από το 1957 έως και το 1962. Η Γουντ απέκτησε άλλη μια κόρη, την Κόρτνεϊ, μετά το δεύτερό της γάμο με τον Βάγκνερ. Κατά τα τέλη της δεκαετίας του 1970, η ηθοποιός στράφηκε στην τηλεόραση, πρωταγωνιστώντας στην τηλεοπτική επανεκτέλεση της ταινίας του 1953 Όσο υπάρχουν άνθρωποι (From Here to Eternity). Η συμμετοχή της στην τηλεταινία αυτή, της χάρισε μια ακόμη υποψηφιότητα για Χρυσή Σφαίρα. Κατά τη διάρκεια της καριέρας της, οι ταινίες της είχαν ως θέμα το πέρασμα στην ενηλικίωση.

 Θάνατος 
Η ηθοποιός απεβίωσε από πνιγμό στις 29 Νοεμβρίου 1981 σε ηλικία 43 ετών. Ο θάνατός της συνέβη υπό μυστηριώδεις και αδιευκρίνιστες συνθήκες και οι μαρτυρίες σχετικά με το περιστατικό ήταν ασαφείς και αντιφατικές. Οι έρευνες που ακολούθησαν τα επόμενα χρόνια ώθησαν τις αρχές του Λος Άντζελες να υποστηρίξουν το 2012 ότι ο θάνατός της οφειλόταν σε πνιγμό και άλλους μη καθορισμένους παράγοντες.What Really Happened the Night Natalie Wood Died. Huffington Post, 18 November 2015. Retrieved 27 January 2017.

 Φιλμογραφία 
μικρογραφία|Η Γουντ το 1963 σε φωτογράφιση για την προώθηση της ταινίας Γυμνή κάθε βράδυ.
μικρογραφία|Η Γουντ το 1973 με την κόρη της, Νατάσα Γρέγκσον Βάγκνερ.

ΈτοςΠρωτότυπος τίτλοςΕλληνικός τίτλοςΡόλος1943The Moon Is DownΚρεμάστε τουςΚάριHappy Landκοριτσάκι που ρίχνει το παγωτό1946Tomorrow Is ForeverΠονεμένη μητέραΜάργκαρετ ΛούντβιγκThe Bride Wore BootsΗ νύφη φορούσε μπότεςκάρολ Γουόρεν1947The Ghost and Mrs. MuirΨυχές στην ομίχλημικρή Άννα ΜιούιρMiracle on 34th StreetΤο θαύμα της 34ης οδούΣούζαν ΓουόκερDriftwoodΤζένη Χόλινγκσγουορθ1948Scudda Hoo! Scudda Hay!Μπιν Μαγκίλ1949Chicken Every SundayΡούθι ΧέφερανThe Green PromiseΣούζαν ΜάθιουςFather Was a FullbackΈλεν Κούπερ1950No Sad Songs for MeΌχι πια λυπητερά τραγούδιαΠόλυ ΣκοτOur Very OwnΣτιγματισμένο παρελθόνΠένυ ΜακόλεϊNever a Dull MomentΝανThe JackpotΠροσοχή, η εφορία!Φίλις Λόρενς1951Dear BratΠολίνThe Blue VeilΤο γαλάζιο πέπλοΣτέφανι Ρόλινς1952The Rose Bowl StoryΣάλι ΜπερκJust for YouΜόνο για σέναΜπαρμπαρα ΜπλέικThe StarΓκρέτσεν1954The Silver ChaliceΤο ασημένιο δισκοπότηρομικρή Χελένα1955One DesireΗ φλόγα της εκδικήσεωςΣίλι ΝτάουντερRebel Without a CauseΕπαναστάτης χωρίς αιτίαΤζούντι1956The SearchersΗ αιχμάλωτος της ερήμουΝτέμπι ΈντουαρντςA Cry in the NightΚραυγή στο σκοτάδιΕλίζαμπεθThe Burning HillsΦλεγόμενοι λόφοιΜαρία-Χριστίνα ΚόλτονThe Girl He Left BehindΤο κορίτσι που άφησα πίσωΣούζαν Ντάνιελς1957Bombers B-52Τα βομβαρδιστικά B-52Λόις Μπρέναν1958Marjorie MorningstarΤο πρώτο γλίστρημαΜάρτζορι ΜόργκενστερνKings Go ForthΟι γενναίοι τραβούν μπροστάΜονίκ Μπλερ1960Cash McCallΣύζυγος σε τιμή ευκαιρίαςΛόρι ΌστενAll the Fine Young CannibalsΌλοι οι νέοι ήσαν κανίβαλοιΣάρα Ντέιβις (Σαλώμη)1961Splendor in the GrassΠυρετός στο αίμαΒίλμα Ντιν ΛούμιςWest Side StoryΓουέστ Σάιντ στόριΜαρία1962GypsyΓυμνή κάθε βράδυΛουίζ Χόβικ1963Love with the Proper StrangerΑγάπησα έναν ξένοΆντζι Ροσίνι1964Sex and the Single GirlΤο σεξ και το μοναχικό κορίτσιΧέλεν Μπράουν1965The Great RaceΗ μεγάλη κούρσα γύρω από τον κόσμοΜάγκι ΝτιμπουάInside Daisy CloverΈρωτες που σβήνουν την αυγήΝτέιζι Κλόβερ1966This Property Is CondemnedΑγάπη για τον έρωταΆλβαPenelopeΠώς να κλέβετε τον άντρα σαςΠενέλοπι1969Bob & Carol & Ted & AliceΜπομπ και Κάρολ και Τεντ και ΑλίκηΚάρολ Σάντερς1972The CandidateΟ υποψήφιοςΝάταλι Γουντ1975PeeperΌποιος γελάσει τελευταίοςΈλεν Πρέντεργκαστ1979MeteorΜέτεορΤατιάνα Ντόνσκαγια1980The Last Married Couple in AmericaΤο τελευταίο παντρεμένο ζευγάριΜάρι ΤόμσονWillie & PhilΜια παράξενη ιστορία έρωταΝάταλι Γουντ1983BrainstormΘύελλα στον εγκέφαλοΚάρεν Μπρέις

 Παραπομπές 

 Εξωτερικοί σύνδεσμοι 

Ναταλι Γουντ , σελίδα στον ιστότοπο Cine.gr 


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης